Lwali lumu akawungeezi, embwa ng’etakula ettaka okusobola okufunayo amagumba eryeko. Embwa eba ekyasima n'eraba ebyobugagga bye yali terabangako era embwa eno yasanyuka nnyo. Kino kyagireetera okwerabira ebyokulya era n’ebeerawo ng'ekuuma ebyobugagga byayo bye yali efunye. Olwali olwo ekinyonyi ekimu kiba kiyitawo ne kiraba embwa eno nga teyeenyeenya. Kyo kwe kugibuuza ensonga eyali egigaanye okulya. Embwa yaddamu nti, '' Ndi wano nkuuma bugagga bwange, sisobola kulya okutuusa nga ntegedde nti tewali agenda kubba byange.'' Ekinyonyi kyamulabula ne kimugamba nti ne bw’anaakuma eby'obugagga naye nga talya, ajja kufa abireke byonna kyokka yo embwa teyawuliriza. Waayita ennaku ntono embwa eno n'efa enjala olw'omululu gwe yalina ku byobugagga nga yeerabidde nti erina kulya okusobola okusigaza obulamu. Olugero luno lutuyigiriza okubeera abamativu n'ekyo kye tulina n'obutabeera na mululu.